ai4bharat/Pralekha huggingface dataset:
স্বরাষ্ট্র মন্ত্রক
বিএসএফ এম অ্যান্ড সি ফ্রন্টিয়ার ৭ কোটি টাকার বেশি মূল্যের বেআইনি সামগ্রী উদ্ধার করল
কলকাতা, ১৪ সেপ্টেম্বর, ২০১৮
সীমান্ত সুরক্ষা বাহিনীর  এম অ্যান্ড সি ফ্রন্টিয়ারের আইজি শ্রী এনএস জামওয়ালের নেতৃত্বে জওয়ানরা চলতি বছরের এখনও পর্যন্ত ৭ কোটি টাকা মূল্যের বেআইনি সামগ্রী সহ ৩৫ জন চোরাচালানকারীকে আটক করেছে। এর মধ্যে ৭ জন বাংলাদেশী নাগরিকও রয়েছে। জওয়ানদের একাধিক অভিযানের দরুণ ভারতীয় ও বাংলাদেশী চোরাচালানকারীদের মধ্যে গোপন আতাঁত বড়সড় ধাক্কা খেয়েছে। উল্লেখ করা যেতে পারে, এই ফ্রন্টিয়ারের সদর দপ্তর শিলচরের মাসিমপুরে।
বিএসএফ চোরাচালানরোধে যাবতীয় কৃতিত্ব সর্বদাই সীমান্তে বসবাসকারী মানুষকে দিয়ে এসেছে। বাহিনীর জওয়ানদের কেবল আন্তর্জাতিক সীমান্ত পাহারা দেওয়ার কাজই নয়, সেই সঙ্গে নকশাল-দমন অভিযান, বিপর্যয়ে ত্রাণ ও উদ্ধারের পাশাপাশি, নির্বাচনী কাজেও তারা যুক্ত থেকেছে। সীমান্ত পরিচালনার অঙ্গ হিসাবে বিএসএফ দেশের প্রত্যন্ত অঞ্চলে বসবাসকারী মানুষের সঙ্গেও যোগাযোগ গড়ে তুলেছে এবং সেখানকার মানুষের হৃদয় ও মন-জয়ে সফল হয়েছে।
SSS/BD/SB…
(Visitor Counter : 9
আয়ুষ
সিএআরআই-এর উদ্যোগে গবেষণা পদ্ধতি ও মেধাসত্ব অধিকারের বিষয়ে দু-দিনের জাতীয় স্তরের কর্মশালা
কলকাতা, ১৫ মার্চ, ২০২২
আয়ুষ মন্ত্রকের অধীনস্ত সেন্ট্রাল কাউন্সিল ফর রিসার্চ ইন আর্য়ুবেদিক সায়েন্সেস-এর উদ্যোগে কলকাতায় গবেষণা পদ্ধতি ও মেধাসত্ব অধিকার সংক্রান্ত দুদিনের জাতীয় কর্মশালা শুরু হয়েছে। কলকাতার সেন্ট্রাল আর্য়ুবেদ রিসার্চ ইন্সটিটিউট এই কর্মশালার মূল আয়োজক। সল্টলেকে বিজ্ঞান সংগ্রহশালাগুলির জাতীয় পরিষদের প্রেক্ষাগৃহে অনুষ্ঠিত কর্মশালায় বিশিষ্ট বিজ্ঞানীদের পাশাপাশি জৈব প্রযুক্তি, আর্য়ুবেদ, ফার্মাকোলজি, বিজ্ঞানের অন্যান্য শাখা সহ ওষুধ উৎপাদন শিল্পের সঙ্গে যুক্ত বিশেষজ্ঞরা এই কর্মশালায় অংশগ্রহণ করেছেন।
এনআইসিইআর-এর নির্দেশক ডঃ ভি রবিচন্দ্রন উদ্বোধনী অধিবেশনে মুখ্য অতিথি হিসেবে উপস্থিত ছিলেন। তিনি সিএআরআই-এর উদ্যোগে আয়োজিত এই কর্মশালার প্রশংসা করেন। ডঃ রবিচন্দ্রন বলেন, বর্তমান যুগে তথ্য ব্যবস্থাপনা অত্যন্ত গুরুত্বপূর্ণ। ফার্মাকোলজি, জৈব প্রযুক্তি এবং আর্য়ুবেদের তথ্য সংগ্রহ করে তা যথাযথভাবে কাজে লাগালে উদ্ভাবনের কাজে সুবিধা হয়। অনুষ্ঠানে অন্যান্যদের মধ্যে উপস্থিত ছিলেন বিহারের পাটনার নেতাজী সুভাষ মেডিকেল কলেজের ডিন, অধ্যাপক শান্তনু কে ত্রিপাঠী, কলকাতার আরজিকর মেডিকেল কলেজ হাসপাতালের প্লাস্টিক সার্জারি বিভাগের অধ্যাপক আর এন ভট্টাচার্য, ইন্দোরের ডিএভি-র ডাঃ এইচ এস পারমার। সিএআরআই কলকাতার নির্দেশক ডাঃ পিভিভি প্রসাদ অনুষ্ঠানে সভাপতিত্ব করেন। তিনি সিএআরআই-এর বিভিন্ন কর্মকান্ডের কথা উপস্থিত সকলের কাছে তুলে ধরেন। কর্মশালায় গবেষণার কাজে যৌথ উদ্যোগ, আমাদের চিরায়ত জ্ঞান ও ধারণাগুলির বৈজ্ঞানিক ব্যাখ্যা এবং গবেষণার পন্থা-পদ্ধতি নিয়ে আলোচনা হয়েছে౼ এগুলির মাধ্যমে নতুন নতুন তথ্য সম্পর্কে ধারণা পাওয়া যাবে। কোভিড পরবর্তী পরিস্থিতিতে ব্যক্তিগত উপস্থিতিতে এই কর্মশালার আয়োজন করা হয়েছিল।
CG/CB/NS
(Visitor Counter : 20
প্রধানমন্ত্রীরদপ্তর
ডিভাইন টাইডস অ্যালবামের জন্য গ্র্যামি পুরস্কার জেতায় প্রধানমন্ত্রী ভারতীয় সঙ্গীত সুরকার রিকি কেজ'কে অভিনন্দন জানিয়েছেন
নতুন দিল্লি,৪ এপ্রিল, ২০২২
প্রধানমন্ত্রী শ্রী নরেন্দ্র মোদী ভারতীয় সঙ্গীত সুরকার রিকি কেজ'কে তার অ্যালবাম ডিভাইন টাইডসের জন্য গ্র্যামি পুরস্কার জেতায় অভিনন্দন জানিয়েছেন।
রিকি কেজের এক ট্যুটের জবাবে প্রধানমন্ত্রী বলেছেন;
"এই অসাধারণ কৃতিত্বের জন্য অভিনন্দন এবং আপনার ভবিষ্যতের প্রয়াসে জন্য শুভকামনা!"
CG/SS
(
নয়াদিল্লি, ২০ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী, বিল ও মেলিন্ডা গেটস ফাউন্ডেশন তাঁকে ২০১৯ সালের ‘গ্লোবাল গোলকিপার্স গোলস পুরষ্কার’ দেবার সিদ্ধান্তের জন্য ধন্যবাদ জানিয়েছেন। তিনি বলেন, বিগত পাঁচ বছর ধরে, গান্ধীজীর ‘স্বচ্ছ ভারত’-এর স্বপ্নকে বাস্তবায়নের লক্ষ্যে দেশ পরিচ্ছন্নতা এবং স্বাস্থ্যবিধির উন্নতিতে নানা উদ্যোগ নিয়েছে।
CG/CB
বস্ত্রমন্ত্রক
কেন্দ্রীয় বস্ত্র শিল্প মন্ত্রক উচ্চ ঘনত্বের পলিথিনের ব্যাগ নির্মাণের উচ্চ সীমা বৃদ্ধি করেছ। দেশ জুড়ে লক ডাউন চলার দরুন পাট শিল্পগুলি বন্ধ থাকায় উৎপাদন বন্ধ রয়েছে। খাদ্যশস্য ও সামগ্রীর মোড়ক এর জন্য এই পলিথিন ব্যাগের প্রয়োজন দেখা দেওয়ায় উৎপাদনের পরিমাণ ১.৮০ লক্ষ বেল্স থেকে বাড়িয়ে ২.৬২ লক্ষ বেল্স করার নির্দেশ দেওয়া হয়েছে
মন্ত্রকের পক্ষ থেকে সমস্ত পাট উৎপাদনকারি রাজ্য গুলিকে পাট চাষিদের সাহায্যে পাট বীজ সরবরাহ এবং বিক্রি,সার ও অন্যান্য কৃষি সামগ্রী ক্রয় বিক্রয়ের জন্য যাবতীয় প্রক্রিয়া জারি রাখতে চিঠি দেওয়া হয়েছে
মন্ত্রক পাট চাষের সঙ্গে যুক্ত কৃষক এবং পাট শিল্পর সঙ্গে যুক্ত কর্মীদের স্বার্থ রক্ষায় বদ্ধপরিকর
নতুন দিল্লি, ৭ এপ্রিল, ২০২০
কেন্দ্রীয় বস্ত্র মন্ত্রক ,উচ্চ ঘনত্বের পলিথিনের ব্যাগ নির্মাণের উচ্চ্সীমা বৃদ্ধির অনুমতি দিয়েছে। ২৬শে মার্চ সর্বোচ্চ ১.৮০ লক্ষ বেল্স পরিমান উৎপাদন করার অনুমতি ছিল। পরে ৬ই এপ্রিল ০.৮২ লক্ষ বেল্স উৎপাদন বৃদ্ধি করতে বলা হয়েছে। দেশ জুড়ে লক ডাউন পরিস্থিতি চলায় পাট শিল্প গুলি বন্ধ রাখার নির্দেশ দেওয়া হয়েছে। এই আপতকালিন পরিস্থিতিতে খাদ্য শস্য মোড়কের সমস্যা দেখা দেওয়ায় এবং গম চাষিদের বিকল্প মোড়কের ব্যবস্থা করতে এই উচ্চ ঘনত্বের পলিথিনের থলি উৎপাদনের উচ্চসীমা বাড়াবার সিদ্ধান্ত নেওয়া হয়েছে।
এই সিদ্ধান্ত মূলত নেওয়া হয়েছে গম চাষিদের স্বার্থ রক্ষায়। আগামী এপ্রিল মাসের মাঝামাঝি সময় থেকে উৎপাদিত গম বস্তাবন্দির কাজ শুরু হবে। তবে সরকারের এই সিদ্ধান্ত সাময়িক।লক ডাউন পরিস্থিতি উঠে গেলে এবং পাটের থলির উৎপাদন শুরু হলে,খাদ্য শস্য মোড়কের জন্য,পাটের ব্যাগের ব্যবহারের ওপরেই সরকার গুরুত্ব দেবে। লক ডাউন কালে পাট চাষের সঙ্গে যুক্ত কৃষকদের সাহায্য করতে বস্ত্র মন্ত্রকের পক্ষ থেকে সমস্ত পাট উৎপাদনকারি রাজ্য গুলিকে পাট বীজ সরবরাহ এবং বিক্রি,সার ও অন্যান্য কৃষি সামগ্রী ক্রয় বিক্রয়ের জন্য যাবতীয় প্রক্রিয়া জারি রাখতে চিঠি দেওয়া হয়েছে। সরকার পাট চাষের সঙ্গে যুক্ত কৃষক এবং পাট শিল্পর সঙ্গে যুক্ত কর্মীদের স্বার্থ রক্ষায় বদ্ধপরিকর। ১৯৮৭ সালের জুট প্যাকেজিং মেটিরিয়াল আইন,অনুযায়ী খাদ্য শস্য মোড়কের জন্য ১০০% পাটের বস্তা ব্যবহার নিশ্চিত করা হয়েছে।
বর্তমানে কোভিড-19 সংক্রমণ দেশ জুড়ে ছড়িয়ে পড়ার প্রেক্ষিতে পাট শিল্প গুলি বন্ধ থাকায় পাটজাত সামগ্রী উৎপাদনও বন্ধ রয়েছে। পাট শিল্প গুলির উৎপাদন স্বাভাবিক অবস্থায় ফিরে না এলে, তারা রাজ্যের সংগ্রহকারি সংস্থা  এবং ভারতের খাদ্য নিগম সহ গণ বন্টন ব্যাবস্থা এর সঙ্গে যুক্ত সব সংস্থার প্রয়োজনীয় চাহিদা মেটাতে পাড়ছে না। এই কারণেই বিকল্প ব্যবস্থার সিদ্ধান্ত নেওয়া হয়েছে ।
ভারত সরকার পাট চাষী এবং তাদের উৎপাদন বিষয়টিপ ওপর বিশেষ গুরুত্ব দিতে থাকে। এদিকে রবি শস্য গোলাজাত করার সময় এসে গেছে। এর জন্য প্রচুর পরিমানে মোড়কের বস্তা প্রয়োজন। সাধারণত খাদ্য শস্য,জে পি এম আইন অনুযায়ী পাটের বস্তায় ভরা হয়। কিন্তু কোভিড-19 অতিমারীর দরুন লক ডাউন চলায়,পাট কল গুলি বন্ধ থাকায়,পাটের বস্তা উৎপাদন বন্ধ রয়েছে,তাই গম চাষিদের স্বার্থ রক্ষায় এই বিকল্প ব্যাবস্থা প্রয়োজন দেখা দেয়।
(CG/PPM
কেন্দ্রীয়মন্ত্রিসভা
i) আন্দামান ও নিকোবর দ্বীপপুঞ্জ ভাড়াটিয়া নিয়ন্ত্রণ ২০২৩ ii) দাদরা ও নগর হাভেলি এবং দমন ও দিউ ভাড়াটিয়া নিয়ন্ত্রণ ২০২৩ iii) লাক্ষাদ্বীপ ভাড়াটিয়া নিয়ন্ত্রণ ২০২৩ জারি
নতুন দিল্লি, ০৪ অক্টোবর, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা সংবিধানের ২৪০ ধারার আওতায় i)আন্দামান ও নিকোবর দ্বীপপুঞ্জ ভাড়াটিয়া নিয়ন্ত্রণ ২০২৩ ii) দাদরা ও নগর হাভেলি এবং দমন ও দিউ ভাড়াটিয়া নিয়ন্ত্রণ ২০২৩ iii) লাক্ষাদ্বীপ ভাড়াটিয়া নিয়ন্ত্রণ ২০২৩ জারির প্রস্তাব অনুমোদন করেছে।
এই নিয়ন্ত্রণগুলি ওইসব কেন্দ্রশাসিত অঞ্চলে বাড়ি মালিক ও ভাড়াটিয়ার স্বার্থ ও অধিকারের ভারসাম্য রেখে বাড়ি ভাড়া দেওয়ার এক স্বচ্ছ ও দায়বদ্ধ আইনী কাঠামো সুনিশ্চিত করবে।
এই নিয়ন্ত্রণগুলি বাড়ি ভাড়ার ক্ষেত্রে বেসরকারি বিনিয়োগ ও উদ্যোগকে উৎসাহ দেবে এবং পরিযায়ী শ্রমিক, সংগঠিত ও অসংগঠিত ক্ষেত্রের কর্মী, পেশাদার, ছাত্র-ছাত্রী সহ সমাজের বিভিন্ন আয়স্তরের মানুষের জন্য পর্যাপ্ত সংখ্যক ভাড়া বাড়ির ব্যবস্থা করবে। এতে উচ্চমানের বাসস্থান ভাড়া পাওয়া সহজ হবে। এই উদ্যোগ আবাসনের ভাড়ার বাজারকে প্রাণবন্ত, সুস্থিত ও অন্তর্ভুক্তিমূলক করে তুলে ক্রমশ একে আনুষ্ঠানিক রূপ দেবে।
PG/SD/SKD
(
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি মৃৎশিল্পীরা করোনা ভাইরাসের বিস্তার রোধে উদ্ভাবনী পদ্ধতি ব্যবহার করছে
নতুন দিল্লি, ১১ই মে, ২০২০
এমন সময়ে যখন কোভিড -১৯ এর বিরুদ্ধে লড়াইয়ে যে কোনও ছোটখাটো প্রচেষ্টা ও সাফল্য জনমানসে আশার সঞ্চারে অত্যন্ত গুরুত্বপূর্ণ, রাজস্থানের এক গ্রামের বেশ কয়েকজন কেভিআইসি মৃৎশিল্পী করোনা ভাইরাসের সংক্রমণ রোধে তাদের অনন্য প্রচারের মাধ্যমে দেশের দৃষ্টি আকর্ষণ করছেন। রাজস্থানের বরণ জেলার কিশনগঞ্জ গ্রামে এই কুমোরদের তৈরি করা প্রতিটি মাটির পাত্র, বিশেষ করে কলসীর গায়ে করোনার বিরুদ্ধে লড়াইয়ের উপায় নিয়ে একটি বার্তা রয়েছে। উদ্দেশ্য হ’ল, প্রত্যেক বাড়িতে পরিবারের সদস্যরা যতবার জল পান করবেন, ততবারই বার্তাটি তাদের চোখে পড়বে।
গ্রীষ্মের গরমে তাপমাত্রা যত বাড়ছে কলসির বিক্রিও তত বাড়ছে। এই সুযোগে কুমোররা প্রতিটি কলসির গায়ে ‘মাস্ক ব্যবহার করুন’, ‘বাড়িতে থাকুন, নিরাপদ থাকুন’, ‘প্রতিরোধই নিরাময়’ এবং ‘করোনার থেকে সাবধান থাকুন’ এর মতো বার্তা ছাপিয়ে দিচ্ছেন। এতে সেই পরিবারগুলির প্রত্যেক সদস্য দিনে কমপক্ষে ৪-৫ বার যে বার্তাটি পড়বেন তা সুনিশ্চিত হবে ।
কেভিআইসি চেয়ারম্যান শ্রী বিনয় কুমার সাক্সেনা কুমোরদের এই প্রচেষ্টার প্রশংসা করে বলেছেন যে জনগণের সঙ্গে যোগাযোগের এইরকম স্বতন্ত্র পদ্ধতি করোনার বিরুদ্ধে লড়াইয়ে দুর্দান্ত প্রভাব ফেলবে। তিনি বলেন, এই ধরণের অনন্য প্রচার আরও অনেকের মনে অনুপ্রেরণা সৃষ্টি করবে।
এখানে উল্লেখযোগ্য যে কিশানগঞ্জ গ্রামের কুমোররা কেভিআইসি'র ‘মৃৎশিল্পী ক্ষমতায়ণ’ প্রকল্পের সুবিধাভোগী, কেন্দ্রীয় সরকারের এই প্রকল্পটি সারাদেশে কুমোর সম্প্রদায়কে ক্ষমতায়িত করার লক্ষ্যে একটি উদ্যোগ। উত্তরপ্রদেশ, মধ্য প্রদেশ, হিমাচল প্রদেশ, মহারাষ্ট্র, জম্মু ও কাশ্মীর, হরিয়ানা, রাজস্থান, পশ্চিমবঙ্গ, আসাম, গুজরাট, তামিলনাড়ু, ওড়িশা, তেলেঙ্গানা এবং বিহারের মতো রাজ্যের কয়েকটি প্রত্যন্ত অঞ্চলে এই কর্মসূচি চালু করা হয়েছে।
রাজস্থানে জয়পুর, কোটা, ঝালাওয়ার এবং শ্রী গঙ্গানগর সহ এক ডজনেরও বেশি জেলা এই কর্মসূচির মাধ্যমে উপকৃত হয়েছে।
শ্রী সাক্সেনা বলেন, ‘কেভিআইসি'র ‘মৃৎশিল্পী ক্ষমতায়ণ’ প্রকল্প কুমোরদের জীবন বদলে দিয়েছে। এই অভিযানের মূল লক্ষ্য ছিল কুমোর সম্প্রদায়কে মূলস্রোতে ফিরিয়ে আনা। কুমোরদের আধুনিক সরঞ্জাম ও প্রশিক্ষণ দিয়ে আমরা তাদেরকে সমাজের সঙ্গে পুনরায় সংযুক্ত করা এবং তাদের শিল্পকে পুনরুজ্জীবিত করার চেষ্টা করেছি।
তিনি আরও বলেন, কেভিআইসি এখন পর্যন্ত প্রায় ১৪,০০০এরও বেশি কুমোরদের এই বৈদ্যুতিক চাক বিতরণ করেছে, এই কর্মসূচিটি এখনও পর্যন্ত প্রায় ৬০,০০০ মানুষকে উপকৃত করেছে।
এই প্রকল্পের আওতায় কেভিআইসি মৃৎশিল্পের পণ্য তৈরির জন্য মাটির মাখার জন্য ব্লাঙ্গার মেশিন এবং পগ মিলের মতো সরঞ্জাম সরবরাহ করে। মেশিনগুলি মৃৎশিল্প তৈরির প্রক্রিয়া থেকে নীরস একঘেয়ে খাটুনি হ্রাস করেছে, ফলস্বরূপ কুমোরদের আয় ৭-৮ গুণ বেড়েছে।
CG/SB
(Visitor Counter : 141
স্বরাষ্ট্র মন্ত্রক
মহিলাদের বিরুদ্ধে অপরাধ রুখতে সরকারের একাধিক পদক্ষেপ
নয়াদিল্লি, ১০ ডিসেম্বর, ২০১৯
মহিলাদের বিরুদ্ধে অপরাধ সংক্রান্ত এক প্রশ্নের লিখিত জবাবে স্বরাষ্ট্র প্রতিমন্ত্রী শ্রী জি কিষাণ রেড্ডি আজ লোকসভায় জানিয়েছেন, মহিলাদের সুরক্ষা ও নিরাপত্তার বিষয়টি সরকারের কাছে সর্বোচ্চ অগ্রাধিকার পেয়ে থাকে। দেশে মহিলাদের সুরক্ষায় একাধিক পদক্ষেপের কথা উল্লেখ করে তিনি জানান, ২০১৩’র অপরাধ আইন সংশোধন করে যৌন নিগ্রহের ঘটনাগুলি রুখতে এই আইন কার্যকর করা হয়েছে। এছাড়া, অপরাধ আইন ২০১৮  বলবৎ করে ১২ বছরের কম বয়সী বালিকাদের ধর্ষণের ঘটনায় মৃত্যুদন্ড-সহ কড়া শাস্তির ব্যবস্থা করা হয়েছে। এমনকি, এই ধরনের ঘটনার তদন্ত ও বিচার-প্রক্রিয়া দু’মাসের মধ্যে শেষ করার কথা বলা হয়েছে। তিনি আরও জানান, আপৎকালীন পরিস্থিতিতে মহিলাদের সহায়তার জন্য জরুরি সহায়তা নম্বর ১১২ চালু করা হয়েছে। নিরাপদ শহর কর্মসূচির আওতায় কলকাতা-সহ ৮টি শহরে প্রথম পর্যায়ে পুলিশি ব্যবস্থাকে আরও জোরদার করতে আধুনিক প্রযুক্তিগত সহায়তা দেওয়া হচ্ছে। স্বরাষ্ট্র মন্ত্রক অশ্লীল ঘটনা সম্পর্কে তৎক্ষণাৎ জানানোর জন্য সাইবার অপরাধ পোর্টাল চালু করেছে। যৌন নিগ্রহকারীদের ব্যাপারে জাতীয় স্তরে তথ্যভান্ডার গড়ে তোলার জন্য মন্ত্রকের পক্ষ থেকে এ সংক্রান্ত একটি ডেটাবেস চালু করা হয়েছে। এমনকি, যৌন নিগ্রহকারীদের বিরুদ্ধে তদন্ত ক্ষ্বেত্রে অগ্রগতির ওপর নজর রাখার জন্য অনলাইন ট্র্যাকিং সিস্টেম চালু হয়েছে। দুর্দশাগ্রস্ত মহিলাদের এক ছাদের তলায় চিকিৎসা সহায়তা, পুলিশি নিরাপত্তা, আইনি ও মনস্তাত্ত্বিক পরামর্শ তথা সাময়িক আশ্রয়ের জন্য দেশ জুড়ে ‘ওয়ান স্টপ সেন্টার’ কর্মসূচি রূপায়িত হচ্ছে বলেও শ্রী রেড্ডি জানান।
SSS/BD/SB
(Visitor Counter : 84
অর্থমন্ত্রক
সার্বভৌম স্বর্ণ বন্ড প্রকল্প ২০১৯-২০  – প্রারম্ভিক মূল্য
নয়াদিল্লি, ২১ অক্টোবর, ২০১৯
ভারত সরকারের পক্ষ থেকে গত ৩০শে সেপ্টেম্বর প্রকাশিত বিজ্ঞপ্তি No. 4  – B /2019 অনুযায়ী, সার্বভৌম স্বর্ণ বন্ড প্রকল্প ২০১৯ – ২০ ষষ্ঠ পর্যায়ের সূচনা হচ্ছে আজ, ২১শে অক্টোবর। এই প্রকল্পে বন্ড ক্রয় করার শেষ তারিখ আগামী ২৫শে অক্টোবর। বন্ড ক্রয়ের ইস্যু প্রাইস বা প্রারম্ভিক মূল্য স্থির হয়েছে গ্রাম প্রতি ৩ হাজার ৮৩৫ টাকা। স্বর্ণ বন্ড প্রকল্প বিক্রয় সংক্রান্ত খবর রিজার্ভ ব্যাঙ্কের পক্ষ থেকেও গত ১৮ই অক্টোবর এক প্রেস বিবৃতিতে জানানো হয়।
রিজার্ভ ব্যাঙ্কের সঙ্গে আলাপ-আলোচনা করে ভারত সরকার সিদ্ধান্ত নিয়েছে, যে সমস্ত বিনিয়োগকারী এই বন্ড ক্রয়ের জন্য অনলাইন আবেদন জানাবেন এবং ডিজিটাল পদ্ধতিতে মাশুল মেটাবেন তাঁদেরকে গ্রাম প্রতি ৫০ টাকা ছাড় দেওয়া হবে। এ ধরনের বিনিয়োগকারীদের ক্ষেত্রে স্বর্ণ বন্ডের প্রারম্ভিক মূল্য হবে গ্রাম প্রতি ৩ হাজার ৭৮৫ টাকা।
CG/BD/SB
(Visitor Counter : 43
প্রধানমন্ত্রীরদপ্তর
মরিশাসের প্রধানমন্ত্রীর সঙ্গে প্রধানমন্ত্রীর সাক্ষাৎকার
নয়াদিল্লি, ০৬ ডিসেম্বর, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লীতে মরিশাসের প্রধানমন্ত্রী শ্রী প্রবীন্দ যুগনাউথের সঙ্গে সাক্ষাৎ করেন। এক বেসরকারি সফরে প্রবীন্দ যুগনাউথের সঙ্গে তাঁর স্ত্রী শ্রীমতি কবিতা যুগনাউথও রয়েছেন।
প্রধানমন্ত্রী যুগনাউথ বিপুল জনসমর্থন নিয়ে পুর্ননির্বাচিত হওয়ায় শ্রী নরেন্দ্র মোদী তাঁকে উষ্ণ অভ্যর্থনা জানান এবং উভয় দেশের দ্বিপাক্ষিক সম্পর্ক আরও মজবুত এবং নিবিড় করার লক্ষ্যে তাঁর অঙ্গীকার পুর্নব্যক্ত করেন।
মেট্রো এক্সপ্রেস প্রজেক্ট, ইএনটি হাসপাতাল, সামাজিক আবাসন প্রকল্পের মতো মরিশাসে বিভিন্ন উন্নয়নমূলক প্রকল্পে ভারতের সহায়তার জন্য প্রধানমন্ত্রী যুগনাউথ আন্তরিকভাবে প্রশংসা করেন। এর মাধ্যমে মরিশাসের জনগণ প্রকৃতপক্ষে উপকৃত হয়েছেন। মরিশাসে সার্বিক উন্নয়নের গতি বৃদ্ধি পেয়েছে বলে উল্লেখ করে তিনি বলেন, ভারতের সঙ্গে সহযোগিতা আরও নিবিড় করা তাঁর বর্তমান সরকারের অন্যতম লক্ষ্য হবে। ভারত এই উদ্যোগে গুরুত্বপূর্ণ শরিক হবে বলে তিনি আশা করেন।
প্রধানমন্ত্রী মোদী বলেন, মরিশাসের জনগণ ও সরকার ভারতের পূর্ণ সমর্থন পাবেন এবং নিরাপদ, স্হিতিশীল, সমৃদ্ধশালী মরিশাস গঠনের লক্ষ্যে সেদেশের জনগণের আকাঙ্খার প্রতি ভারতের সমর্থন বজায় থাকবে।
বহুস্তরীয় দ্বিপাক্ষিক সম্পর্ক আরও দৃঢ় করতে এবং পারস্পরিক স্বার্থ ও গুরুত্ব বিবেচনা করে নতুন নতুন সহযোগিতার ক্ষেত্র চিহ্নিত করার বিষয়ে উভয় নেতা একযোগে কাজ করার সিদ্ধান্ত গ্রহণ করেন।
CG/CB/NS
(Visitor Counter : 46
স্বাস্থ্যওপরিবারকল্যাণমন্ত্রক
কোভিড–১৯ এর সর্বশেষ তথ্য
নতুন দিল্লি, ২৩ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
এই মহামারীর পরিস্থিতিতে ১৮৯৭ সালের মহামারী ব্যাধি আইনের সংশোধন করে মহামারী ব্যাধি  অর্ডিন্যান্স ২০২০ জারি করা হয়েছে। এর ফলে স্বাস্থ্যক্ষেত্রে যুক্ত কারো উপর কেউ হামলা চালানোর জন্য ইন্ধন যোগাতে পারবে না। যদি কেউ এধরণের কাজে যুক্ত আছেন বলে প্রমাণিত হয়, তাহলে তার তিন মাস থেকে পাঁচ বছরের কারাবাস এবং ৫০হাজার টাকা থেকে ২,০০,০০০/- টাকা পর্যন্ত জরিমানা হবে। এই ধরণের ধ্বংসাত্মক কাজে ক্ষতির পরিমাণ বেশি হলে অপরাধীর ছয় মাস থেকে সাত বছরের জেল এবং এক লক্ষ থেকে ৫ লক্ষ টাকা পর্যন্ত জরিমানা হবে।
আজ পর্যন্ত গত ২৮ দিনে ১২টি জেলায় নতুন কোনো সংক্রমণের খবর নেই। ২১ এপ্রিল থেকে কর্ণাটকের চিত্রদূর্গ, ছত্তিশগড়ের বিলাসপুর, মণিপুরের ইম্ফল পশ্চিম, মিজোরামের আইজল পশ্চিম, তেলেঙ্গানার ভদ্রদড়ি, কোঠাগুদেম, উত্তর প্রদেশের পিলিভিট, পঞ্জাবের এসবিএস নগর এবং গোয়ার দক্ষিণ গোয়া জেলা এই তালিকায় যুক্ত হয়েছে। দেশে গত ১৪ দিনে ২৩ টি রাজ্য এবং কেন্দ্রশাসিত অঞ্চলের ৭৮টি জেলায় নতুন কোনো সংক্রমণের খবর নেই।
শেষ পাওয়া খবরে দেশে আক্রান্তের সংখ্যা ২১,৩৯৩ জন। সুস্থ হয়ে বাড়ি ফিরে গেছেন ৪২৫৭ জন। অর্থাৎ মোট আক্রান্তের ১৯.৮৯ শতাংশ সুস্থ হয়ে বাড়ি ফিরেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতেhttps://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
মানবসম্পদবিকাশমন্ত্রক
ন্যাশনাল টেস্টিং এজেন্সি বিভিন্ন পরীক্ষার জন্য অনলাইন আবেদনপত্র জমা দেওয়ার সময়সীমা বৃদ্ধি করেছে
নয়াদিল্লি, ৩০ মার্চ, ২০২০
কোভিড-১৯ মহামারীর প্রেক্ষিতে অভিভাবক ও ছাত্রছাত্রীরা বিভিন্ন সমস্যার বিষয়টিকে বিবেচনায় রেখে ন্যাশনাল টেস্টিং এজেন্সি বিভিন্ন পরীক্ষার জন্য অনলাইনে আবেদনপত্র জমা দেওয়ার সময়সীমা বাড়ানোর সিদ্ধান্ত নিয়েছে।
সেই অনুসারে, ন্যাশনাল কাউন্সিল ফর হোটেল ম্যানেজমেন্ট সংক্রান্ত জেইই ২০২০ পরীক্ষার জন্য অনলাইন আবেদন জমা দেওয়ার শেষ তারিখ বাড়িয়ে আগামী ৩০শে এপ্রিল করা হয়েছে। একইভাবে, ইন্দিরা গান্ধী জাতীয় মুক্ত বিশ্ববিদ্যালয় পিএইচডি এং এমবিএ-র প্রবেশিকা পরীক্ষার জন্য আবেদনপত্র জমা দেওয়ার শেষ দিন আগামী ৩০শে এপ্রিল। ভারতীয় কৃষি গবেষণা পর্ষদ, জওহরলাল নেহরু বিশ্ববিদ্যালয়ের প্রবেশিকা পরীক্ষার জন্য আবেদনপত্র জমা দেওয়ার শেষ দিন আগামী ৩০শে এপ্রিল। একইভাবে, ইউজিসি – জাতীয় প্রবেশিকা পরীক্ষার জন্য আবেদনপত্র জমা দেওয়ার শেষ তারিখ বাড়িয়ে ১৬ই মে করা হয়েছে।
অনলাইন আবেদনপত্র জমা দেওয়ার মাশুল ক্রেডিট বা ডেবিট কার্ড, নেট ব্যাঙ্কিং, ইউপিআই এবং পেটিএম – এর মাধ্যমে জমা করা যাবে। উক্ত পরীক্ষাগুলি সংশোধিত তারিখ সম্বলিত নতুন অ্যাডমিট কার্ড আগামী ১৫ই এপ্রিল পরিস্থিতির পর্যালোচনার পর www.nta.ac.in ওয়েবসাইট থেকে ডাউনলোড করা যাবে। পরীক্ষা প্রার্থীরা যে কোনও প্রয়োজনে নিম্নলিখিত নম্বরগুলিতে যোগাযোগ করতে পারেন –
8287471852/8178359845/9650173668/9599676953 এবং 8882356803.
(CG/BD/SB
শিল্পওবাণিজ্যমন্ত্রক
চিংড়ি রপ্তানিকারী চাষীদের পরিচয়পত্র দেওয়ার উদ্যোগ নিল এমপিইডিএ
কলকাতা, ০৩ জুলাই, ২০১৮
উপকূলবর্তী জেলাগুলির চিংড়ি রপ্তানীকারকদের পরিচয়পত্র দেওয়ার উদ্যোগ গ্রহণ করেছে সামুদ্রিক পণ্য-রপ্তানি উন্নয়ন কর্তৃপক্ষ বা এমপিইডিএ। মাস্টার কার্ডের মতো এই পরিচয়পত্রে কিউ আর কোড থাকবে। এরফলে, জনৈক চিংড়ি চাষীর যাবতীয় মৌলিক তথ্য, চিংড়ি চাষের স্হান প্রভৃতি জিপিএস ব্যবস্হার মাধ্যমে জানা সম্ভব হবে।
রপ্তানি-কেন্দ্রিক সমস্ত চিংড়ি খামারকে ডিজিটাল এনরোলমেন্ট বা পরিচয় জ্ঞাপক ব্যবস্হার আওতায় নিয়ে আসতে এমপিইডিএ বিশেষ অভিযান চালাবে। বিভিন্ন জেলায় গ্রামস্তরীয় বৈঠকের মাধ্যমে পরিচয়পত্র প্রদানের পরিকল্পনা করছে কর্তৃপক্ষ। এ জন্য চিংড়ি চাষীদের যে কোনও সচিত্র পরিচয়পত্র নিয়ে আসতে হবে। ২০১৭-র আগে যে সমস্ত চাষী নিজেদের নাম এমপিইডিএ-এর কাছে নথীভুক্ত করিয়েছেন, তারা খুব শীঘ্রই পরিচয়পত্র পেয়ে যাবেন। চিংড়ি খামারগুলির বৈধতা যাচাই প্রক্রিয়া শেষ হবার পর বাকিরাও পরিচয়পত্র পাবেন।
চিংড়ি চাষীরা তাদের পরিচয়পত্রের বিষয়ে এমপিইডিএ-এর আঞ্চলিক শাখা কার্যালয়ে যে কোনও কাজের দিন সকাল ১০টা থেকে বেলা ১টা পর্যন্ত যোগাযোগ করতে পারেন, দূরাভাষ নম্বর- ০৩৩ ২২৩৪৫৯০৮।
CG/BD/NS/…
(Visitor Counter : 12
তথ্যওসম্প্রচারমন্ত্রক
ভারত গণতান্ত্রিক ব্যবস্থাকে সফলভাবে গ্রহণ করেছে যখন অনেক প্রতিবেশী রাষ্ট্র তা করতে ব্যর্থ হয়েছে- বিচারপতি চিত্ততোষ মুখোপাধ্যায়
সব নাগরিককে দেশের আইন অবশ্যই মেনে চলতে হবে অধ্যাপক  রাধা রমণ চক্রবর্তী
শিক্ষার অধিকারকে সর্বোচ্চ অগ্রাধিকার দেওয়া উচিত- অধ্যাপক  সৈকত মৈত্র
কলকাতা, ২৬ নভেম্বর, ২০২০
সংবিধান দিবসের প্রাক্কালে সাংবিধানিক দায়বদ্ধতা ও নাগরিকদের কর্তব্য শীর্ষক একটি ওয়েবিনারের আয়োজন করেছিল কলকাতার প্রেস ইনফরমেশন ব্যুরো, রিজিওন্যাল আউটরিচ ব্যুরো এবং চুঁচুড়ার ফিল্ড আউটরিচ ব্যুরো। এই অনুষ্ঠানে কলকাতা ও বম্বে হাইকোর্টের প্রাক্তন প্রধান বিচারপতি চিত্ততোষ মুখোপাধ্যায় বলেছেন, ‘আমাদের দেশের সংবিধান তখনই রক্ষা পাবে যখন রাজনৈতিক ও সামাজিক সাম্য বজায় থাকবে এবং সব নাগরিকদের মধ্যে ভ্রাতৃত্ব বোধ গড়ে উঠবে।‘ ভারতীয় সংবিধানের ঐতিহাসিক মূল্যায়ণের প্রসঙ্গে বিচারপতি মুখোপাধ্যায় স্পষ্ট করে বলেছেন, গণতন্ত্রের মূল হল সংবিধান। আমরা গণতন্ত্রকে সফলভাবে এগিয়ে নিয়ে চলেছি যখন আমাদেরই প্রতিবেশী রাষ্ট্রগুলি তা করতে ব্যর্থ হয়েছে। তিনি বলেছেন, আমাদের বিচার ব্যবস্থা অত্যন্ত শক্তিশালী। সাংবিধানিক অধিকার ও সাধারণ মানুষের অধিকার এখানে সুরক্ষিত হয়। বিচারপতি মুখোপাধ্যায় আরও বলেছেন রাজনৈতিক ও সামাজিক সদিচ্ছায় আমাদের সংবিধান সুরক্ষিত।
বিশিষ্ট শিক্ষাবীদ, নেতাজী সুভাষ মুক্ত বিশ্ববিদ্যালয়ের প্রাক্তন উপাচার্য অধ্যাপক ডঃ রাধা রমণ চক্রবর্তী বলেছেন, সমস্ত নাগরিকদের দেশের আইন মেনে চলতে হবে। তিনি বলেছেন, সংবিধানই হল দেশের আইন এবং মৌলিক অধিকার ও নাগরিকদের কর্তব্যের বিষয়টির এখান থেকে স্পষ্ট ধারণা পাওয়া যায়। ডঃ চক্রবর্তী শিক্ষানীতির প্রণেতাদের পাঠক্রমে সংবিধানকে যুক্ত করার অনুরোধ জানিয়েছেন। প্রতিটি বিভাগের ছাত্রছাত্রীরা এরফলে সংবিধানের সম্পর্কে ধারণা পাবেন। তিনি জাতীয় পতাকা ও জাতীয় সঙ্গীতকে সম্মান জানানোর ওপর গুরু্ত্ব দিয়েছেন।
মৌলানা আবুল কালাম আজাদ প্রযুক্তি বিশ্ববিদ্যালয়ের উপাচার্য অধ্যাপক  সৈকত মৈত্র বলেছেন, আমাদের দেশ গণতান্ত্রিক ব্যবস্থাকে দৃঢ়ভাবে গ্রহণ করেছে। তবে দেশের বিপুল জনসংখ্যার কারণে কখনও এর অপব্যবহার হয়। এই প্রসঙ্গে তিনি সরকারের কোভিড-১৯ সংক্রান্ত আচরণবিধি সমাজের অনেকের মেনে না চলার প্রসঙ্গটি উল্লেখ করেছেন। তিনি বলেছেন, দেশের ভবিষ্যৎ নাগরিকদের তাদের অধিকারের কথা যেমন জানতে হবে আবার কর্তব্যের বিষয়টিও মনে রাখতে হবে। তিনি শিক্ষার অধিকারকে অগ্রাধিকার দেওয়ার জন্য আহ্বান জানিয়েছেন।
ওয়েবিনারের শুরুতে কলকাতার পিআইবি ও আরওবি-র অতিরিক্ত মহানির্দেশক শ্রীমতি জেন নামচু অতিথিদের স্বাগত জানিয়ে আমাদের দেশের ইতিহাসে ২৬শে নভেম্বরের গুরুত্বের বিষয়টি উল্লেখ করেছেন।
নারীওশিশুবিকাশমন্ত্রক
ভারতীয় মিশনগুলিতে ওয়ান স্টপ সেন্টার
নতুন দিল্লি, ১৬ মার্চ, ২০২২
বিশ্বজুড়ে ছড়িয়ে থাকা ভারতীয় মিশনগুলিতে লিঙ্গ ভিত্তিক হিংসা থেকে বেঁচা যাওয়া সহ দুর্দশাগ্রস্ত ভারতীয় মহিলাদের সহায়তা করার ব্যবস্থা রয়েছে। এই ধরণের সুবিধা বাড়াতে নির্ভয়া তহবিলের জন্য গঠিত পরিকাঠামোর আওতায় ক্ষমতাপ্রাপ্ত কমিটি বাহরিন, কুয়েত, ওমান, কাতার, সংযুক্ত আরব আমিরশাহী, সৌদি আরব  এবং সিঙ্গাপুর ও কানাডায়  মতো দেশগুলিতে যেখানে ভারতীয় প্রবাসীদের উল্লেখযোগ্য উপস্থিতি রয়েছে, সেইসব দেশে হিংসা বা দুর্দশার সম্মুখীন ভারতীয় মহিলাদের সাহায্যার্থে মিশন/ পোস্টগুলিতে ওয়ান স্টপ সেন্টার স্থাপনের প্রস্তাবের বিষয় মূল্যায়ন করা হচ্ছে।
রাজ্যসভায় আজ এক লিখিত উত্তরে একথা জানিয়েছেন কেন্দ্রীয় নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS/SKD/
(Visitor Counter : 84
প্রধানমন্ত্রীরদপ্তর
তাপপ্রবাহ জনিত পরিস্থিতি এবং বর্ষার প্রস্তুতি সম্পর্কিত উচ্চ পর্যায়ের পর্যালোচনা বৈঠকে পৌরোহিত্য করেছেন প্রধানমন্ত্রী
তাপপ্রবাহ বা অগ্নিকাণ্ডের ঘটনায় প্রাণহানি এড়াতে যাবতীয় পদক্ষেপ গ্রহণ করুন : প্রধানমন্ত্রী
অগ্নিকাণ্ডের ঝুঁকি এড়াতে দেশে বনাঞ্চলগুলির অবক্ষয় হ্রাস করতে সার্বিক প্রচেষ্টার প্রয়োজন : প্রধানমন্ত্রী
রাজ্যগুলিকে বন্যার প্রস্তুতি পরিকল্পনা প্রণয়নে পরামর্শ
এনডিআরএফ বন্যাপ্রবণ রাজ্যগুলিতে কর্মী মোতায়েনের পরিকল্পনা তৈরি করবে
উপকূলবর্তী এলাকায় আবহাওয়ার সতর্কবার্তা সঠিক সময়ে প্রচারের পাশাপাশি আগাম সতর্কতামূলক ব্যবস্থাগ্রহণের নির্দেশ দিয়েছেন প্রধানমন্ত্রী
বিভিন্ন সম্প্রদায়ের মানুষকে সংবেদনশীল করে তুলতে সোশাল মিডিয়াকে সক্রিয়ভাবে ব্যবহারের পরামর্শ প্রধানমন্ত্রীর
নতুন দিল্লি, ০৫ মে, ২০২২
প্রধানমন্ত্রী শ্রী নরেন্দ্র মোদী আজ তাপপ্রবাহ জনিত পরিস্থিতি এবং বর্ষার প্রস্তুতি সম্পর্কিত উচ্চ পর্যায়ের পর্যালোচনা বৈঠকে পৌরোহিত্য করেছেন।
এই বৈঠকে ভারতীয় আবহাওয়া দপ্তর  এবং জাতীয় বিপর্যয় ব্যবস্থাপনা কর্তৃপক্ষ -এর আধিকারিকরা সারা দেশে মার্চ থেকে মে মাস পর্যন্ত সময়ে উচ্চ তাপমাত্রা বজায় থাকা সম্পর্কে প্রধানমন্ত্রীকে অবহিত করেন। এই প্রেক্ষিতে রাজ্য ও কেন্দ্রশাসিত অঞ্চলগুলিকে জেলা ও নগর পর্যায়ে পরিস্থিতি মোকাবিলার জন্য এক আদর্শ কর্মপরিকল্পনা প্রস্তুত করার পরামর্শ দেওয়া হয়েছে। দক্ষিণ-পশ্চিম মৌসুমী বায়ুর প্রভাবে বর্ষা সম্পর্কে সমস্ত রাজ্যকে বন্যা পরিস্থিতি মোকাবিলায় পরিকল্পনা প্রস্তুত করার পরামর্শ দেওয়া হয়েছে। এজন্য আগেভাগে উপযুক্ত প্রস্তুতিমূলক ব্যবস্থাগ্রহণের পরামর্শ দেওয়া হয়েছে। বন্যাপ্রবণ রাজ্যগুলিতে কর্মী মোতায়েনের জন্য জাতীয় বিপর্যয় মোকাবিলা বাহিনীকে  পরিকল্পনা প্রণয়নের পরামর্শ দেওয়া হয়েছে। একইভাবে বিভিন্ন সম্প্রদায়ের মানুষকে সংবেদনশীল করে তুলে সোশাল মিডিয়ার সক্রিয় ব্যবহারের উপর জোর দেওয়া হয়েছে।
প্রধানমন্ত্রী বলেন, তাপপ্রবাহ বা অগ্নিকাণ্ডের ঘটনায় প্রাণহানি এড়াতে আমাদের সবরকম ব্যবস্থাগ্রহণ প্রয়োজন, যাতে এধরণের যে কোনো পরিস্থিতি ন্যূনতম সময়ে মোকাবিলা করা যায়।
তিনি জোর দিয়ে বলেন, ক্রমবর্ধমান তাপমাত্রার প্রেক্ষিতে হাসপাতালগুলির অগ্নি নির্বাপণ ব্যবস্থার কার্যকারিতা নিয়মিত ভিত্তিতে ক্ষতিয়ে দেখা প্রয়োজন। প্রধানমন্ত্রী দেশের বিভিন্ন এলাকায় অগ্নিকাণ্ডের ঝুঁকি এড়াতে বনাঞ্চলগুলির অবক্ষয় হ্রাস করতে সার্বিক প্রচেষ্টার প্রয়োজন রয়েছে বলে উল্লেখ করেন। এপ্রসঙ্গে তিনি আরও বলেন, সম্ভাব্য অগ্নিকাণ্ড আগেভাগেই অনুধাবন এবং অগ্নিকাণ্ডের ঘটনা মোকাবিলার জন্য বনকর্মী এবং প্রতিষ্ঠানগুলির দক্ষতা বাড়ানোর প্রয়োজন রয়েছে। অগ্নিকাণ্ডের ঘটনার পর জীবন ও সম্পত্তির ক্ষয়ক্ষতি এড়াতে দ্রুত পদক্ষেপ গ্রহণের প্রয়োজনীয়তা রয়েছে বলেও প্রধানমন্ত্রী অভিমত প্রকাশ করেন।
আসন্ন বর্ষার প্রেক্ষিতে পানীয় জলের গুণমান বজায় রাখতে নজরদারির পাশাপাশি জলে দূষিত পদার্থের সংমিশ্রণ এবং এর ফলে জলবাহিত অসুস্থতা ছড়িয়ে পড়া প্রতিরোধে প্রয়োজনীয় পদক্ষেপ গ্রহণের নির্দেশ দিয়েছেন প্রধানমন্ত্রী।
তাপপ্রবাহ ও আসন্ন বর্ষার দরুন যে কোনো ঘটনা মোকাবিলার জন্য সমস্ত ক্ষেত্রে প্রস্তুতি নিশ্চিত করতে কেন্দ্র ও রাজ্যের সংশ্লিষ্ট সংস্থাগুলির মধ্যে কার্যকর সমন্বয় গড়ে তোলার প্রয়োজনীয়তা নিয়েও বৈঠকে আলোচনা হয়।
প্রধানমন্ত্রীর পৌরোহিত্যে উচ্চ পর্যায়ের এই পর্যালোচনা বৈঠকে প্রধানমন্ত্রীর মুখ্যসচিব, প্রধানমন্ত্রীর উপদেষ্টা, ক্যাবিনেট সচিব সহ স্বরাষ্ট্র, স্বাস্থ্য, জলশক্তি মন্ত্রকের সচিবরা ছাড়াও জাতীয় বিপর্যয় ব্যবস্থাপনা কর্তৃপক্ষের সদস্য, এই কর্তৃপক্ষের মহানির্দেশক, ভারতীয় আবহাওয়া দপ্তর তথা জাতীয় বিপর্যয় মোকাবিলা বাহিনীর মহানির্দেশকরাও উপস্থিত ছিলেন।
CG/BD/SKD/
(